pythainlp/thaigov-v2-corpus-22032023 huggingface dataset:
วันศุกร์ที่ 9 ตุลาคม 2563
“จับกัง 1” ติดตาม “บิ๊กป้อม” ลง พท สมุทรสงคราม สั่ง 5 เสือแก้ปัญหาความยากจนในพื้นที่
รัฐมนตรีว่าการกระทรวงแรงงาน ติดตามรองนายกรัฐมนตรี ลงพื้นที่สั่ง 5 เสือแรงงานลุยช่วยชาวบ้านสมุทรสงครามแก้ยากจน ลดความเหลื่อมล้ำ
วันที่ 9 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน ติดตาม พล.อ.ประวิตร วงษ์สุวรรณ รองนายกรัฐมนตรี ลงพื้นที่จังหวัดสมุทรสงคราม ร่วมประชุมการเสนอแนวทางการแก้ไขปัญหาความยากจนและความเหลื่อมล้ำในระดับพื้นที่โดยการใช้ระบบบริหารจัดการข้อมูลจากระบบการพัฒนาคนแบบชี้เป้า (Thai People Map and Analytics Platform : TPMAP) ณ ศาลากลางจังหวัดสมุทรสงคราม ทั้งนี้ ได้รับฟังบรรยายสรุปผลการดำเนินงาน กระบวนการดำเนินงาน และผลสำเร็จของการดำเนินงานโครงการแก้ไขปัญหาความยากจนแบบบูรณาการจังหวัดสมุทรสงคราม ณ ห้องประชุม แม่กลอง ชั้น 5 ศาลากลางจังหวัดสมุทรสงคราม โดยมี ผู้ว่าราชการจังหวัดสมุทรสงครามให้การต้อนรับ และบรรยายสรุปผลการดำเนินงานของจังหวัดในภาพรวม พร้อมนี้ ผู้แทน สภาพัฒน์ฯ ได้กล่าวความเป็นมาของการแก้ไขปัญหาความยากจน และตัวแทนผู้นำชุมชนและครัวเรือนเป้าหมายกล่าวถึงการได้รับความช่วยเหลือจากจังหวัดสมุทรสงคราม
สำหรับสถานการณ์ด้านแรงงานของจังหวัดสมุทรสงคราม มีกำลังแรงงานที่มีงานทำ จำนวน 111,075 คน แบ่งเป็นแรงงานนอกระบบ 58,454 คน และแรงงานต่างด้าว จำนวน 15,256 คน ทั้งนี้ นายสุชาติฯ กำชับ 5 เสือแรงงานในพื้นที่ติดตามพร้อมให้ความช่วยเหลือประชาชนในพื้นที่ เพื่อให้การดำเนินช่วยเหลือและแก้ไขปัญหาความยากจนเป็นไปอย่างมีประสิทธิภาพและมีความต่อเนื่อง ตอบสนองต่อนโยบายของรัฐบาลที่ให้ความสำคัญกับการขจัดและแก้ไขปัญหาความยากจน ลดความเหลื่อมล้ำของประชาชนในประเทศ นำไปสู่การพัฒนาคนทุกช่วงวัยอย่างยั่งยืน
วันศุกร์ที่ 9 ตุลาคม 2563
ปลัดฯกอบชัย เปิดงานสัมมนา Delta Future Industry Summit 2020
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนา Delta Future Industry Summit 2020 ภายใต้หัวข้อ "เตรียมพร้อมประเทศไทยรับมืออนาคตยุค Next Normal" ณ โรงแรมไฮแอท รีเจนซี่ กรุงเทพฯ สุขุมวิท
วันนี้ (9 ต.ค. 63) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนา Delta Future Industry Summit 2020 ภายใต้หัวข้อ "เตรียมพร้อมประเทศไทยรับมืออนาคตยุค Next Normal" เพื่อเป็นเวทีพิเศษให้ทุกภาคส่วนได้เชื่อมต่อและแลกเปลี่ยนแนวโน้มอุตสาหกรรมล่าสุด ร่วมผลักดันประเทศไทยเพื่อกระตุ้นเศรษฐกิจหลังยุคโควิด-19 โดยมี นายแจ็คกี้ จาง ประธานบริษัท เดลต้า อีเลคโทรนิคส์ (ประเทศไทย) จำกัด (มหาชน) ให้การต้อนรับ ณ โรงแรมไฮแอท รีเจนซี่ กรุงเทพฯ สุขุมวิท
ปลัดกระทรวงอุตสาหกรรม กล่าวว่า “การจัดงานในวันนี้ถือเป็นการเชื่อมโยงผู้นำในภาคอุตสาหกรรม เข้ากับผู้ประกอบการเอสเอ็มอีท้องถิ่นทั่วไทย เพื่อมุ่งพัฒนาความสามารถในการแข่งขัน ซึ่งกระทรวงอุตสาหกรรมและเดลต้าอีเลคโทรนิกส์ ได้ร่วมงานกันอย่างใกล้ชิดตลอดระยะเวลาหลายปี และเป็น Big Brother ที่ให้การสนับสนุนกองทุน Delta Angle Fund ที่จัดเป็นประจำทุกปี เพื่อสนับสนุนธุรกิจสตาร์ทอัพในประเทศและสร้างมูลค่าทางเศรษฐกิจที่โดดเด่นกว่า 500 ล้านบาท”
-----------------------------
วันศุกร์ที่ 9 ตุลาคม 2563
"มุ่งมั่น พัฒนา ส่งเสริมอุตสาหกรรม นำสู่การพัฒนาอุตสาหกรรมป้องกันประเทศหรือ S-Curve 11 ตามนโยบายรัฐบาล"
พลเอก ณัฐ อินทรเจริญ ปลัดกระทรวกลาโหม ร่วมเป็นเกียรติในงานวันคล้ายวันสถาปนากรมการอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร ครบ ๖๗ ปี
โดยมี คุณรมิดา อินทรเจริญ นายกสมาคมภริยาข้าราชการสำนักงานปลัดกระทรวงกลาโหม รวมทั้งผู้ช่วยทูต ฝ่ายทหารสถานเอกอัครราชทูตจากมิตรประเทศ 12 ประเทศ อดีตผู้บังคับบัญชาระดับสูงของกระทรวงกลาโหม และผู้แทนจากหน่วยงานต่างๆ ร่วมแสดงความยินดี โดยมี พลโท เอกชัย หาญพูนวิทยา เจ้ากรมการอุตสาหกรรมทหาร ให้การต้อนรับและนำชมนิทรรศการผลิตภัณฑ์ด้านอุตสาหกรรมป้องกันประเทศ
​​กรมการอุตสาหกรรมทหาร ฯ เป็นหน่วยงานหลักของกระทรวงกลาโหมที่สนับสนุน พัฒนาและควบคุมอุตสาหกรรมป้องกันประเทศทั้งภาครัฐและเอกชนเพื่อการพึ่งพาตนเองมาตั้งแต่ปีพุทธศักราช ๒๔๙๖ นอกจากนี้ ยังดำเนินการอุตสาหกรรมที่เกี่ยวกับราชการทหารตามนโยบายของกระทรวงกลาโหม โดยประสานงานกับกระทรวงอื่น โดยเฉพาะงานที่เกี่ยวกับการอุตสาหกรรม ซึ่งเป็นปัจจัยสำคัญที่ใช้ในการทหาร พร้อมควบคุมและส่งเสริมกิจการขององค์การอุตสาหกรรมต่างๆ ร่วมกับทุกภาคส่วนในการดำเนินการร่วมกันให้นำพาประเทศไปสู่การพัฒนาอุตสาหกรรมป้องกันประเทศหรือ S-Curve 11 ตามนโยบายรัฐบาล
​นอกจากนี้ ปลัดกระทรวงกลาโหม ยังได้ขึ้นกล่าวแนวความคิดด้านอุตสาหกรรมป้องกันประเทศของกระทรวงกลาโหม โดยย้ำว่าเพื่อแสดงให้เห็นถึงเจตนารมย์ของรัฐบาลและกระทรวงกลาโหมในการที่จะส่งเสริมอุตสาหกรรมป้องกันประเทศให้มีผลผลิตออกมาเป็นรูปธรรมสอดคล้องกับยุทธศาสตร์ชาติ ตลอดจนเพิ่มประสิทธิภาพความพร้อมรบให้กับกองทัพ อันเป็นหลักประกันด้านความมั่นคง และเป็นไปตามหลักการพึ่งพาตนเอง เสริมสร้างขีดความสามารถทางด้านเศรษฐกิจ สร้างงาน สร้างรายได้ ให้กับประเทศต่อไป
วันศุกร์ที่ 9 ตุลาคม 2563
รมว.วธ. เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๑/๒๕๖๓
รมว.วธ. เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๑/๒๕๖๓
วันที่ ๙ ตุลาคม ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๑/๒๕๖๓ โดยมี นางยุพา ทวีวัฒนะกิจบวร ปลัดกระทรวงวัฒนธรรม ท่านผู้หญิงสิริกิติยา เจนเซน ผู้บริหารกระทรวงวัฒนธรรม คณะอนุกรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุมใหญ่ สำนักหอสมุดแห่งชาติ ท่าวาสุกรี กรุงเทพฯ
วันศุกร์ที่ 9 ตุลาคม 2563
​รมช.แรงงาน  ชี้ อสร.ผู้ทำคุณประโยชน์ต่อ ปชช. ในชุมชน
- -
วันที่ 9 ตุลาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วยร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่ อ.เดชอุดม และ อ.นาจะหลวย จังหวัดอุบลราชธานี มอบป้ายผู้ทำคุณประโยชน์แก่อาสาสมัครแรงงาน (อสร) รวม 163 คน และพบปะแรงงานภาคการเกษตรกว่า 1,000 คน พร้อมจัดกิจกรรมบริการเคลื่อนที่ของหน่วยงานในสังกัดกระทรวงแรงงานทั้ง 5 หน่วยงานลงพื้นที่ในครั้งนี้ด้วย
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน กล่าวว่า รัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี มอบหมายให้รัฐมนตรีทุกกระทรวงลงพื้นที่พบปะประชาชน เพื่อรับฟังปัญหา อุปสรรค และข้อเสนอแนะต่างๆ ที่ต้องการให้ภาครัฐให้ความช่วยเหลือตามภารกิจของแต่ละกระทรวง ซึ่งในวันนี้ มีโอกาสมาพบกับแรงงานในเขตจังหวัดอุบลราชธานี จะนำข้อเสนอต่างๆ ไปหาแนวทางและมอบหมายให้หน่วยงานดำเนินการให้ความช่วยเหลือต่อไป โดยการลงพื้นที่ครั้งนี้ ได้จัดหน่วยบริการเคลื่อนที่แก่พี่น้องกลุ่มเกษตรกรด้วย ได้แก่ ให้คำแนะนำตำแหน่งงานว่าง การสมัครเป็นผู้ประกันตนตาม ม.40 ให้ความรู้ด้านความปลอดภัย และการรับสมัครฝึกอบรมเพื่อพัฒนาทักษะฝีมือ รวมถึงสาธิตอาชีพอิสระ ภารกิจต่างๆ ที่กระทรวงแรงงานมีบริการแก่แรงงานทุกกลุ่มเป้าหมาย จะมี อสร.ทำหน้าที่ในการประชาสัมพันธ์เผยแพร่ข้อมูลจากภาครัฐไปสู่ประชาชนในชุมชน ให้ได้รับทราบข้อมูลข่าวสารดังกล่าว รวมถึงเป็นสื่อกลางรับฟังข้อคิดเห็น ข้อเสนอแนะ ความต้องการในเรื่องต่างๆ แจ้งให้หน่วยงานในสังกัดกระทรวงแรงงานดำเนินการให้ความช่วยเหลือต่อไป วันนี้จึงมีการมอบป้ายผู้ทำคุณประโยชน์แก่ อสร. รวม 163 คน
“อาสาสมัครแรงงานที่อยู่ในชุมชน เป็นบุคคลสำคัญที่ทำหน้าที่ทั้งตัวแทนของภาครัฐ และตัวแทนของพี่น้องประชาชนในระดับพื้นที่ นำเสียงสะท้อนจากประชาชนให้ภาครัฐช่วยเหลือตั้งแต่ระบบฐานราก จะส่งผลให้การทำงานของภาครัฐสามารถตอบสนองความต้องการของประชาชนได้อย่างแท้จริง” รมช.แรงงาน กล่าวทิ้งท้าย
วันศุกร์ที่ 9 ตุลาคม 2563
กระแสตอบรับดี กว่า 2 แสนร้านค้าร่วมลงทะเบียน “คนละครึ่ง”
--
#ไทยคู่ฟ้าความคืบหน้าการเปิดลงทะเบียนร้านค้าในโครงการคนละครึ่ง จนถึงวันที่ 6 ต.ค. ที่ผ่านมา มีผู้ประกอบการร้านค้าสนใจเข้าร่วมแล้ว 210,010 ร้านค้า แบ่งเป็นร้านค้าที่ลงทะเบียนสำเร็จแล้ว 152,795 ร้าน โดยส่วนที่เหลืออยู่ระหว่างการตรวจสอบ สำหรับกิจการที่ลงทะเบียนสำเร็จแบ่งออกเป็น กิจการที่มีหน้าร้านจำนวน 127,852 ร้าน และหาบเร่ แผงลอย จำนวน 24,943 ร้าน
.
เมื่อแบ่งตามภูมิภาค ร้านค้าในภาคกลางมีจำนวน 73,092 ร้าน คิดเป็น 34.8% รองลงมา คือ ภาคตะวันออกเฉียงเหนือจำนวน 73,092 ร้าน คิดเป็น 25% และภาคใต้จำนวน 37,229 ร้าน คิดเป็น 17.7% โดยในรายจังหวัดนั้นพบว่า ร้านค้าที่ลงทะเบียนส่วนใหญ่อยู่ในกรุงเทพมหานครจำนวน 25,526 ร้าน คิดเป็น 12.2% รองลงมาอยู่ในจังหวัดเชียงใหม่ จำนวน 7,105 ร้าน คิดเป็น 3.4% และจังหวัดสงขลา จำนวน 6,516 ร้าน คิดเป็น 3.1%
.
อย่างไรก็ตาม สำหรับร้านค้ารายย่อย หาบเร่ แผงลอย ที่สนใจเข้าร่วมโครงการ สามารถลงทะเบียนผ่านเว็บไซต์ www. คนละครึ่ง .com หรือติดต่อที่ธนาคารกรุงไทยได้ทุกสาขา ส่วนประชาชนทั่วไปสามารถลงทะเบียนรับสิทธิ์ได้ที่ www. คนละครึ่ง .com เช่นกัน ตั้งแต่วันที่ 16 ต.ค. 63 เป็นต้นไป และรอรับ SMS ยืนยัน โดยจะเริ่มใช้สิทธิใช้จ่ายได้ตั้งแต่วันที่ 23 ต.ค. - 31 ธ.ค. 63
วันศุกร์ที่ 9 ตุลาคม 2563
ผุด “ชอปดีมีคืน” ลดภาษี – กระตุ้นการใช้จ่าย
--
#ไทยคู่ฟ้า ที่ประชุม ศบศ. หรือศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19) วันนี้ เห็นชอบมาตรการกระตุ้นเศรษฐกิจ “ชอปดีมีคืน” และปรับปรุงมาตรการเราเที่ยวด้วยกันและมาตรการกำลังใจ >>>
1) มาตรการ “ชอปดีมีคืน” • ลดหย่อนภาษีเงินได้บุคคลธรรมดาในปีภาษี 2563 สำหรับค่าซื้อสินค้าและบริการที่จดทะเบียนภาษีมูลค่าเพิ่ม รวมถึงหนังสือ และสินค้า OTOP ตามจำนวนที่จ่ายจริง แต่รวมกันไม่เกิน 30,000 บาท (ยกเว้นเครื่องดื่มแอลกอฮอล์ ยาสูบ สลากกินแบ่งรัฐบาล น้ำมัน ค่าที่พัก และค่าตั๋วเครื่องบิน) เริ่ม 23 ต.ค. – 31 ธ.ค. 63 **เงื่อนไข : หากประชาชนได้ใช้สิทธิ์ตาม 1) โครงการเพิ่มกำลังซื้อให้แก่ผู้มีบัตรสวัสดิการแห่งรัฐ หรือ 2) โครงการคนละครึ่ง แล้ว จะไม่สามารถใช้สิทธิ์นี้ได้
2) ปรับปรุงมาตรการ “เราเที่ยวด้วยกัน” และ “กำลังใจ” • เพิ่มสิทธิ์ให้เจ้าหน้าที่ศูนย์บริการสาธารณสุข สำนักอนามัย กรุงเทพมหานคร จำนวน 570 คน และเจ้าหน้าที่หัวหน้างานสาธารณสุขมูลฐานและงานสุขภาพภาคประชาชนระดับจังหวัดและระดับอำเภอ กระทรวงสาธารณสุข จำนวน 2,615 คน สามารถเข้าร่วมโครงการกำลังใจได้ • ผู้ที่เข้าร่วมโครงการเราเที่ยวด้วยกันสามารถใช้บริการโรงแรมที่พัก และใช้ E-Voucher สำหรับค่าสนับสนุนอาหาร ค่าเข้าชมแหล่งท่องเที่ยว ค่าสินค้า OTOP ในจังหวัดภูมิลำเนาตามทะเบียนบ้านได้ • ขยายระยะเวลาโครงการกำลังใจ และเราเที่ยวด้วยกัน ถึงวันที่ 31 ม.ค. 64 • อนุมัติการเบิกจ่ายงบประมาณโครงการกำลังใจ และเราเที่ยวด้วยกัน ถึงวันที่ 31 มี.ค. 64
วันศุกร์ที่ 9 ตุลาคม 2563
รอนิดเดียว! e-Catt แพลตฟอร์มโคเนื้อไทย
--
#ไทยคู่ฟ้าe-Catt เป็นแพลตฟอร์มโคเนื้อไทย ถูกพัฒนาขึ้นเพื่อยกระดับให้เกษตรกรมีการเลี้ยงโคที่ดี ได้มาตรฐาน ซึ่งจะช่วยให้เกษตรกรได้รับทราบข้อมูลที่ชัดเจนที่เกี่ยวกับพันธุ์วัว จำนวนวัวแต่ละพื้นที่ ตลอดจนราคา และช่วยส่งเสริมเลี้ยงวัวให้มีรายได้ในช่วงภัยแล้ง และฝนทิ้งช่วง พร้อมอำนวยความสะดวกในการซื้อขายผ่านระบบออนไลน์ (E-Commerce) ซึ่งเป็นการเพิ่มช่องทางการซื้อขายโคเนื้อระหว่างผู้ซื้อ และผู้ขาย สอดคล้องกับนโยบายของรัฐบาลที่เน้น “ตลาดนำการผลิต” โดยอีกไม่นานนี้ จะเปิดระบบให้เกษตรกรได้ลงทะเบียน แอดมินจะรีบมาแจ้งข่าวให้ทราบทันที...
.
ประโยชน์ที่เกษตรกรจะได้รับหลังจากที่ระบบ e-Catt เปิดให้บริการ เช่น
1. เกษตรกรสามารถเข้าถึงแหล่งเงินทุน ธ.ก.ส.
2. เชื่อมโยงองค์ความรู้ด้านวิชาการจากเจ้าหน้าที่ปศุสัตว์
3. เกษตรกรได้รับการสนับสนุน และเข้าถึงบริการพื้นฐานจากเจ้าหน้าที่รัฐ
4 เชื่อมโยงการตลาด และประกันภัยเพื่อรองรับความเสี่ยง
วันศุกร์ที่ 9 ตุลาคม 2563
5 เหตุผลที่ทั่วโลกนิยมใช้จักรยานในช่วงโควิด-19
5 เหตุผลที่นิยมใช้จักรยานในช่วงโควิด-19
5 เหตุผลที่ทั่วโลกนิยมใช้จักรยานในช่วงโควิด-19
1. ปลอดภัยตามหลัก Social Distancing
2. ทดแทนการใช้บริการขนส่งมวลชน
3. ออกกำลังกายได้สุขภาพ
4. ประหยัดเงิน ประหยัดพลังงาน
5. เป็นมิตรกับสิ่งแวดล้อม
วันศุกร์ที่ 9 ตุลาคม 2563
ปลัดกระทรวงมหาดไทย รับมอบผ้าห่มกันหนาว จำนวน 200,000 ผืน ตามโครงการ “ไทยเบฟ รวมใจต้านภัยหนาว" ปีที่ 21
ปลัดกระทรวงมหาดไทย รับมอบผ้าห่มกันหนาว จำนวน 200,000 ผืน ตามโครงการ “ไทยเบฟ รวมใจต้านภัยหนาว" ปีที่ 21
วันนี้ (9 ต.ค. 63) เวลา 13.30 น. ณ ห้องราชาวดี สโมสรราชพฤกษ์ (นอร์ธปาร์ค) ถนนวิภาวดีรังสิต กรุงเทพมหานคร นายฉัตรชัย พรหมเลิศ ปลัดกระทรวงมหาดไทย เป็นประธานรับมอบผ้าห่ม ในพิธีส่งมอบผ้าห่มตามโครงการ “ไทยเบฟ...รวมใจต้านภัยหนาว” ปีที่ 21 โดยมี นายฐาปน สิริวัฒนภักดี กรรมการผู้อำนวยการใหญ่ บริษัท ไทยเบฟเวอเรจ จำกัด (มหาชน) เป็นประธานฝ่ายส่งมอบ โอกาสนี้ นายอรรษิษฐ์ สัมพันธรัตน์ รองปลัดกระทรวงมหาดไทย นายนิรัตน์ พงษ์สิทธิถาวร รองปลัดกระทรวงมหาดไทย นายประยูร รัตนเสนีย์ อธิบดีกรมส่งเสริมการปกครองท้องถิ่น นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายพรพจน์ เพ็ญพาส อธิบดีกรมโยธาธิการและผังเมือง ร่วมเป็นสักขีพยานรับมอบ
นายฐาปน สิริวัฒนภักดี กล่าวว่า นับเป็นเวลา 21 ปี ที่กลุ่มบริษัทไทยเบฟเวอเรจ ได้ดำเนินโครงการ "ไทยเบฟรวมใจต้านภัยหนาว" ซึ่งนับเป็นโอกาสดีที่ได้ร่วมแบ่งปันความช่วยเหลือประชาชนเพื่อก้าวเดินไปด้วยกันกับภาครัฐในการบรรเทาสาธารณภัยเติมเต็มการบรรเทาภัยหนาว ดังคำขวัญ "บำบัดทุกข์ บำรุงสุข" ด้วยการส่งมอบผ้าห่ม จำนวน 200,000 ผืน เพื่อมอบให้ประชาชนจังหวัดพื้นที่ภาคเหนือและภาคตะวันออกเฉียงเหนือ จำนวน 15 จังหวัด ได้แก่ จังหวัดนครราชสีมา มหาสารคาม ร้อยเอ็ด นครพนม สกลนคร บึงกาฬ หนองคาย หนองบัวลำภู เพชรบูรณ์ พิษณุโลก สุโขทัย อุตรดิตถ์ แพร่ พะเยา และน่าน
นายฉัตรชัย พรหมเลิศ กล่าวว่า ในนามของประชาชนผู้ได้รับประโยชน์จากโครงการไทยเบฟรวมใจต้านภัยหนาว ปีที่ 21 นี้ ต้องขอขอบคุณกลุ่มบริษัทไทยเบฟที่ดูแลประชาชน เข้าสู่ปีที่ 21 ทำให้พี่น้องประชาชนได้รับความสุขทางกาย คือ ได้รับผ้าห่มในการบรรเทาความช่วยเหลือร่วมกับทางราชการ และ "ความสุขทางใจ" ซึ่งประเทศไทยต้องการความเอื้ออาทรเพื่อนำไปสู่ความสามัคคี สุขกาย สุขใจ เป็นประโยชน์ที่ดีกับประเทศชาติและประชาชนอย่างยั่งยืนดังนโยบายของรัฐบาล
วันศุกร์ที่ 9 ตุลาคม 2563
ก.อุตฯ ปรับปรุงระบบไฟฟ้าวัดอรุณฯ แล้วเสร็จตามกำหนดเวลา
กระทรวงอุตสาหกรรม ปรับปรุงระบบไฟฟ้าวัดอรุณฯ แล้วเสร็จตามกำหนดเวลา
วันนี้ (9 ตุลาคม 2563) เวลา 10.30น. รปอ.(นางวรวรรณ ชิตอรุณ) ในฐานะ ผอ.ศูนย์อำนวยการจิตอาสากระทรวงอุตสาหกรรม (ศอ.จอส.อก.) เข้ารายงานผลการดำเนินโครงการปรับปรุงระบบไฟฟ้าวัดอรุณราชวรารามราชวรมหาวิหาร ระยะที่ 2 แก่ พระธรรมรัตนดิลก เจ้าคณะภาค 9 เจ้าอาวาสวัดอรุณราชวราราม และได้ตรวจติดตามความเรียบร้อยของงานทั้งหมด
ทั้งนี้ ศอ.จอส.อก. ได้จัดทำโครงการฯ เพื่อให้ระบบไฟฟ้าของวัดอรุณฯ มีความปลอดภัยและสวยงามยิ่งขึ้น โดยดำเนินการ 1) พัฒนาระบบป้องกันฟ้าผ่ารอบองค์พระปรางค์ เชื่อมต่อกราวด์ลงดินลึก 30 เมตร พร้อมติดตั้งอุปกรณ์ป้องกันไฟกระโชกทางสายไฟฟ้า 2) งานระบบไฟฟ้า ซึ่งได้เดินท่อร้อยสายไฟเพื่อเก็บและจัดระเบียบสายไฟทั้งหมดให้เป็นระเบียบเรียบร้อย และ 3) ปรับระบบกราวน์ และไฟฟ้าส่องสว่าง บริเวณรอบองค์พระปรางค์วัดอรุณฯ จนแล้วเสร็จเป็นที่เรียบร้อย
วันศุกร์ที่ 9 ตุลาคม 2563
นายกสมาคมลิเกแห่งประเทศไทย พร้อมด้วยคณะผู้บริหารจากสมาคมศิลปินพื้นบ้านภาคต่างๆ เข้าเยี่ยมคารวะรมว.วธ.
นายกสมาคมลิเกแห่งประเทศไทย พร้อมด้วยคณะผู้บริหารจากสมาคมศิลปินพื้นบ้านภาคต่างๆ เข้าเยี่ยมคารวะรมว.วธ.
วันที่ ๙ ตุลาคม ๒๕๖๓ เวลา ๑๐.๐๐ น. นายวันชัย เอนกลาภ นายกสมาคมลิเกแห่งประเทศไทย พร้อมด้วยคณะผู้บริหารจากสมาคมศิลปินพื้นบ้านภาคต่างๆ เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อปรึกษาหารือเรื่อง แนวทางในการเผยแพร่มรดกภูมิปัญญาของเครือข่ายศิลปินพื้นบ้าน โดยมี นางยุพา ทวีวัฒนะกิจบวร ปลัดกระทรวงวัฒนธรรม นางสาวอัจฉราพร พงษ์ฉวี รองอธิบดีกรมส่งเสริมวัฒนธรรม ผู้บริหารกระทรวงวัฒนธรรม และผู้แทนหน่วยงานที่เกี่ยวข้อง เข้าร่วมหารือ ณ ห้องรับรอง ชั้น ๗ กระทรวงวัฒนธรรม
วันศุกร์ที่ 9 ตุลาคม 2563
นฤมล เดินสายทัวร์อีสาน เร่งขับเคลื่อนไทยมีงานทำ
- -
วันที่ 9 ตุลาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วยร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่จังหวัดอุบลราชธานี เยี่ยมชมการพัฒนาทักษะฝีมือรองรับเทคโนโลยีชั้นสูง และมอบหนังสือรับรองความรู้ความสามารถแก่ผู้ผ่านการประเมิน ณ สถาบันพัฒนาฝีมือแรงงาน 7 อุบลราชธานี
ศาสตราจารย์ นฤมล กล่าวว่า การพัฒนาทักษะฝีมือเป็นเรื่องสำคัญและจำเป็นอย่างยิ่งต่อแรงงานในปัจจุบัน ที่ต้องพัฒนาทักษะฝีมือของตนเองอยู่เสมอ เนื่องจากเทคโนโลยีที่เปลี่ยนแปลงอย่างรวดเร็ว และต้องปรับตัวรับวิถีใหม่ (New Normal) หลังพบกับการแพร่ระบาดของไวรัสโควิด-19 รูปแบบการเรียนรู้และการประกอบอาชีพจึงเปลี่ยนแปลงไป ตลอดจนเกิดอาชีพใหม่ขึ้นด้วย ดังนั้น จึงหลีกเลี่ยงไม่ได้ที่ต้องเรียนรู้ตลอดเวลา ทั้งด้านความรู้และทักษะฝีมือให้มีความเชี่ยวชาญเฉพาะด้าน การฝึกอบรมที่กรมพัฒนาฝีมือแรงงาน (กพร.) กระทรวงแรงงานดำเนินการนั้น จึงเป็นการสร้างแรงงานให้มีคุณภาพรองรับอุตสาหกรรมเป้าหมาย การยกระดับมาตรฐานฝีมือเพื่อให้ได้รับค่าจ้างอย่างเป็นธรรม โดยผ่านกระบวนการทดสอบมาตรฐานฝีมือแรงงานแห่งชาติ ผลักดันให้สาขาอาชีพที่เกี่ยวข้องและอาจเป็นอันตรายต่อสาธารณะ ต้องดำเนินการโดยผู้ที่ผ่านการรับรองความรู้ความสามารถเท่านั้น ซึ่งปัจจุบัน ประกาศให้สาขาอาชีพช่างไฟฟ้าเป็นสาขาอาชีพแรก ลำดับต่อไปจะเป็นช่างเครื่องปรับอากาศในบ้านและการพาณิชย์ขนาดเล็กและช่างเชื่อม
รมช.แรงงาน กล่าวต่อว่า ขอแสดงความยินดีกับผู้ที่รับหนังสือรับรองความรู้ความสามารถในวันนี้ ซึ่งแสดงให้เห็นว่าเป็นแรงงานที่มีฝีมือและสามารถปฏิบัติงานได้อย่างถูกต้องตามกฎหมาย สำหรับผู้ที่จบการฝึกหลักสูตรเตรียมเข้าทำงาน สาขาช่างกลึง ต้องเข้าไปฝึกงานในสถานประกอบกิจการ ขอให้ตั้งใจเรียนรู้และพัฒนาตนเอง เพื่อสร้างโอกาสในการทำงาน และขอฝากให้อาสาสมัครแรงงานในพื้นที่ ช่วยประชาสัมพันธ์ภารกิจของกระทรวงแรงงาน แก่ประชาชนในชุมชนได้ทราบถึงภารกิจต่างๆ ของกระทรวงแรงงาน ทั้งการจัดหางาน การพัฒนาทักษะฝีมือ การคุ้มครองดูแลด้านสวัสดิการและการสมัครเป็นผู้ประกันตนตาม ม.40
หลังจากนั้น รมช.แรงงาน และคณะ ได้เยี่ยมชมการฝึกอบรมและกิจกรรมอื่นๆ ของ สพร.7 อุบลราชธานี ได้แก่ การประเมินรับรองความรู้ความสามารถ สาขาช่างเครื่องปรับอากาศและการพาณิชย์ขนาดเล็ก ระดับ 1 ให้กำลังใจเจ้าหน้าที่และเยี่ยมชมการบริการของหน่วยงานสังกัดกระทรวงแรงงาน และสถานประกอบกิจการที่เข้าร่วมโครงการเพิ่มผลิตภาพแรงงาน การฝึกเตรียมเข้าทำงาน สาขาช่างกลึง การฝึกยกระดับฝีมือแรงงาน ช่างไฟฟ้าภายในอาคารผ่านระบบ Ad Zoom ซึ่งเป็นพนักงานของบริษัท โฮมโปร จำกัด พร้อมชมผลงานนวัตกรรมสนับสนุนเกษตรยุคใหม่ โดยการนำระบบ IOT และพลังงานทดแทน มาประยุกต์การให้น้ำอัตโนมัติ
ในช่วงบ่ายได้เดินทางพบปะประชาชนภาคการเกษตร อ.เดชอุดม และ อ.นาจะหลาย จ.อุบลราชธานี ที่เข้ารับฟังแนวทางการให้ความช่วยเหลือแรงงานภาคการเกษตร และนำข้อเสนอจากกลุ่มเกษตรกร ไปวางแผนและมอบหมายให้หน่วยงานที่เกี่ยวข้องดำเนินการให้ความช่วยเหลือต่อไป
วันศุกร์ที่ 9 ตุลาคม 2563
บอร์ดเด็กปฐมวัยรับทราบร่างแผนพัฒนาเด็กปฐมวัยฉบับใหม่ คัดกรองเด็กพิเศษ-ด้อยโอกาสให้ได้ 99 เปอร์เซ็นต์
บอร์ดเด็กปฐมวัยรับทราบร่างแผนพัฒนาเด็กปฐมวัยฉบับใหม่ คัดกรองเด็กพิเศษ-ด้อยโอกาสให้ได้ 99 เปอร์เซ็นต์
รัฐมนตรีช่วยว่าการกระทรวงสาธารณสุข เผยคณะกรรมการนโยบายการพัฒนาเด็กปฐมวัยรับทราบร่างแผนพัฒนาเด็กปฐมวัย พ.ศ. 2563-2570 หลังปรับปรุงยุทธศาสตร์ใหม่ เน้นเด็กปฐมวัยได้รับการดูแลพัฒนารอบด้าน ได้รับการคัดกรองภาวะความต้องการพิเศษหรือด้อยโอกาสไม่น้อยกว่าร้อยละ 99 เมื่อร่างฯ ผ่านมติ ครม. 4 กระทรวงหลักบูรณาการการทำงานตามข้อเสนอผู้ตรวจการแผ่นดิน
วันนี้ (9 ตุลาคม 2563) ที่สำนักงานเลขาธิการสภาการศึกษา ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวภายหลังการประชุมคณะกรรมการนโยบายการพัฒนาเด็กปฐมวัย ครั้งที่ 3/2563 ว่า ที่ประชุมได้รับทราบร่างแผนพัฒนาเด็กปฐมวัย พ.ศ. 2563-2570 ซึ่งเป็นการปรับปรุงร่างฯ ฉบับเดิม เพื่อให้สอดคล้องกับยุทธศาสตร์ แผนพัฒนาเศรษฐกิจและสังคมแห่งชาติ ฉบับที่ 12 อาทิ ยุทธศาสตร์ที่ 1 การจัดและการให้บริการแก่เด็กปฐมวัย มีการปรับปรุงให้มีการพัฒนาระบบการดูแลและให้ความรู้แก่ทั้งพ่อและแม่ของทารกในครรภ์อย่างทั่วถึงและมีประสิทธิภาพ เด็กปฐมวัยได้รับการสำรวจและคัดกรองค้นหาภาวะความต้องการพิเศษ/ด้อยโอกาส ไม่น้อยกว่าร้อยละ 99 หากพบเด็กกลุ่มนี้จะต้องได้รับการส่งต่อ เพื่อวินิจฉัย ดูแล พัฒนาไม่น้อยกว่าร้อยละ 80 และได้รับบริการด้านต่างๆ อย่างเท่าเทียม มีคุณภาพไม่น้อยกว่าร้อยละ 85
ยุทธศาสตร์ที่ 2 การพัฒนาและสร้างความเข้มแข็งให้กับสถาบันครอบครัวในการอบรมเลี้ยงดูเด็กปฐมวัย กระทรวงสาธารณสุขได้เสนอเปลี่ยนคำว่าสถานบริการเป็นหน่วยบริการ โดยให้หน่วยบริการจัดโครงการ/กิจกรรมให้ความรู้และเตรียมความพร้อมในการดูแล พัฒนา และคุ้มครองสิทธิเด็กแก่พ่อแม่ ผู้ปกครอง และครอบครัว ส่วนยุทธศาสตร์ที่ 3 การพัฒนาคุณภาพและมาตรฐานการให้บริการที่พัฒนาเด็กปฐมวัย ได้ปรับปรุงให้บุคลากรและผู้ที่เกี่ยวข้องกับการดูแล พัฒนา และจัดการเรียนรู้เด็กปฐมวัย ได้รับการพัฒนาศักยภาพและสนับสนุนให้ดำเนินงานได้อย่างมีประสิทธิภาพ เป็นต้น
ดร.สาธิตกล่าวต่อว่า สำหรับข้อเสนอ 5 ข้อของผู้ตรวจการแผ่นดินที่เสนอต่อคณะรัฐมนตรีกรณีการจัดการศึกษาเด็กเล็ก ได้เสนอให้กำหนดแผนปฏิบัติการทำงานร่วมกันระหว่าง 4 กระทรวงหลักที่เกี่ยวข้องกับการพัฒนาเด็กปฐมวัย ได้แก่ กระทรวงศึกษาธิการ มหาดไทย กระทรวงสาธารณสุข และกระทรวงการพัฒนาสังคมและความมั่นคงของมนุษย์ ควรให้มีการดำเนินการแบบบูรณาการในหน่วยงานเดียวกัน (One Stop Service) ซึ่งจะสามารถทำได้เมื่อร่างแผนพัฒนาเด็กปฐมวัย พ.ศ. 2563-2570 ผ่านความเห็นชอบคณะรัฐมนตรีแล้ว เนื่องจากกระทรวงหลักที่เกี่ยวข้อง โดยกระทรวงสาธารณสุข จะไปจัดทำแผนปฏิบัติการเพื่อให้การดำเนินงานสอดคล้องและเป็นไปตามแผน โดยมีสำนักงานเลขาธิการสภาการศึกษาในฐานะเลขานุการ เป็นหน่วยงานในการประสานงานและติดตามการดำเนินงานเป็นระยะ นอกจากนี้ ที่ประชุมยังเห็นชอบองค์ประกอบของคณะอนุกรรมการพัฒนาเด็กพิเศษและด้อยโอกาส โดยเพิ่มผู้แทนจากกรมสุขภาพจิต ชมรมกุมารแพทย์พัฒนาการ และสถาบันสุขภาพเด็กแห่งชาติมหาราชินี จากเดิมที่มีเพียงผู้แทนกรมอนามัย
วันศุกร์ที่ 9 ตุลาคม 2563
รัฐมนตรีเกษตรฯ  ลุยให้กำลังใจกลุ่มขุนโค จ.โคราช
รัฐมนตรีเกษตรฯ  ลุยให้กำลังใจกลุ่มขุนโค จ.โคราช
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เยี่ยมเยือนกลุ่มวิสาหกิจชุมชนผู้เลี้ยงโคขุนกู้วิกฤตโควิด ณ วีรชาติฟาร์ม บ้านเชียงสา ตำบลสะแกราช อำเภอปักธงชัย นครราชสีมา ซึ่งเป็นฟาร์มที่ลงทะเบียนผู้รวบรวม รับซื้อ และจำหน่ายโคขุน กับกรมปศุสัตว์ ตามโครงการส่งเสริมการเลี้ยงสัตว์และกิจการที่เกี่ยวเนื่อง ภายใต้ความร่วมมือระหว่างกรมปศุสัตว์กับ ธ.ก.ส.
ทั้งนี้ ในพื้นที่จังหวัดนครราชสีมา มีกลุ่มวิสาหกิจชุม
ชนที่ขอเข้าร่วมโครงการ ผ่านการตรวจสอบเบื้องต้นและยื่นขอสินเชื่อจาก ธกส. แล้ว 68 กลุ่ม วงเงินกว่า 200 ล้านบาท โดยได้รับอนุมัติสินเชื่อดอกเบี้ยต่ำ 0.01% ตามโครงการดังกล่าวจาก ธ.ก.ส. แล้ว จำนวน 6 กลุ่ม วงเงินประมาณ 12 ล้านบาท
วันศุกร์ที่ 9 ตุลาคม 2563
รัฐมนตรีเกษตรฯ ตรวจเยี่ยมด่านผ่านแดนบ้านเขาดิน จ.สระแก้ว
รัฐมนตรีเกษตรฯ ตรวจเยี่ยมด่านผ่านแดนบ้านเขาดิน จ.สระแก้ว เล็งยกระดับเป็นจุดส่งออกสินค้า ลดการแออัดจากด่านคลองลึก อรัญประเทศ
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ตรวจเยี่ยมจุดผ่านแดนบ้านเขาดินอ.คลองหาดจ.สระแก้วว่าจังหวัดสระแก้วตั้งอยู่ภาคตะวันออกของประเทศติดกับประเทศกัมพูชาด้านทิศเหนือติดกับจ.นครราชสีมาจ.บุรีรัมย์ทิศใต้ติดกับจ.จันทบุรีทิศตะวันตกติดกับจ.ปราจีนบุรีและจ.ฉะเชิงเทรามีพรมแดนติดกับประเทศกัมพูชาเป็นเขตแดนทางบกมีความยาวทั้งสิ้น165กิโลเมตรมีช่องทางการนำเข้าและส่งออกสินค้ารวม5แห่งโดยแยกเป็นจุดผ่านแดนถาวร2แห่งและจุดผ่อนปรน3แห่งโดยจุดผ่านแดนบ้านเขาดินได้รับการยกระดับเป็นจุดผ่านแดนถาวรเมื่อเดือนกุมภาพันธ์2562
นายประภัตรกล่าวต่อไปว่าการลงพื้นที่ในครั้งนี้ได้หารือร่วมกับนายเกียรติศักดิ์จันทราผู้ว่าราชการจังหวัดสระแก้วและหัวหน้าส่วนราชการที่เกี่ยวข้องเพื่อแก้ไขปัญหาเร่งด่วนในพื้นที่โดยเฉพาะภาคการเกษตรเนื่องจากเกษตรกรผู้ปลูกอ้อยและมันสำปะหลังได้รับผลกระทบจากสถานการณ์การระบาดของโรคโควิด19ทำให้เกิดการขาดแคลนแรงงานกัมพูชาในการเก็บเกี่ยวผลผลิตส่งผลให้มีต้นทุนสูงจากเดิมดังนั้นจึงได้ประสานความร่วมมือกันในการสำรวจสถานที่ที่เหมาะสมเพื่อเตรียมความพร้อมให้เป็นสถานที่ควบคุมโรคแห่งรัฐ(State Quarantine)และขอความร่วมมือกับผู้ประกอบการที่จะนำแรงงานเข้ามาให้ปฏิบัติตามกฎอย่างเคร่งครัดซึ่งแรงงานเป็นเรื่องจำเป็นจึงต้องเร่งรัดดำเนินการให้ทันก่อนช่วงฤดูเก็บเกี่ยวผลผลิตคือต้นเดือนพฤศจิกายน
นายประภัตรกล่าวเพิ่มเติมว่านอกจากนี้ได้หารือกันในการยกระดับด่านผ่านแดนบ้านเขาดินให้เป็นจุดส่งออกสินค้าที่สำคัญส่งเสริมให้มีสินค้าหลากหลายประเภทเพื่อลดการแออัดของจุดผ่านแดนถาวรบ้านคลองลึกอ.อรัญประเทศจ.สระแก้วรวมถึงพัฒนาระบบสาธารณูปโภคต้องมีความสมบูรณ์รองรับนักท่องเที่ยวและผู้มาใช้บริการได้หากสามารถพัฒนาพื้นที่ดังกล่าวได้จะเป็นประโยชน์อย่างยิ่งให้กับประชาชนในพื้นที่
ทั้งนี้การค้าชายแดนระหว่างไทย-กัมพูชาณจุดผ่านแดนถาวรบ้านเขาดินปี2563มียอดส่งออกสุกรมีชีวิตจำนวน482,014ตัวมูลค่า2,513,159,750บาทนำเข้าข้าวโพด100,437,500กิโลกรัมมูลค่า703,182,592บาทนำเข้าเมล็ดถั่วเหลือง17,937,500กิโลกรัมมูลค่า269,067,438บาทนำเข้ามันสำปะหลัง 575,179,400กิโลกรัมมูลค่า2,761,113,223บาท
วันศุกร์ที่ 9 ตุลาคม 2563
รัฐมนตรี​ว่าการ​กระทรวง​ยุติธรรม​ ขับเคลื่อนไทยไปด้วยกันในระดับพื้นที่​ ๓​ จังหวัด​ (จังหวัดกำแพง​เพชร​ จังหวัด​ตาก​ และ​จังหวัด​สุโขทัย)​
นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ เป็น​ประธาน​การประชุม​คณะกรรมการ​ขับเคลื่อน​ไทยไปด้วยกัน​ระดับพื้นที่​ ๓​ จังหวัด​ (จังหวัด​กำแพง​เพชร​ จังหวัด​ตาก​ และจังหวัด​สุโขทัย)​ ครั้งที่​ ๑/๒๕๖๓​
ในวันพฤหัส​บ​ดีที่​ ๘​ ตุลาคม​ ๒๕๖๓​ เวลา​ ๑๕.๐๐​ น.​ ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร
นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ เป็น​ประธาน​การประชุม​คณะกรรมการ​ขับเคลื่อน​ไทยไปด้วยกัน​ระดับพื้นที่​ ๓​ จังหวัด​ (จังหวัด​กำแพง​เพชร​ จังหวัด​ตาก​ และจังหวัด​สุโขทัย)​ ครั้งที่​ ๑/๒๕๖๓​ โดยมี​ นายวราเทพ รัตนากร ที่ปรึกษาคณะกรรมการฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ นายวัลลภ​ นาค​บัว​ รองปลัด​กระทรวง​ยุติธรรม​ พร้อมด้วยคณะกรรมการ​ผู้​ทรงคุณวุฒิ​ เข้าร่วม​ฯ​ โดยที่ประชุมรับทราบ​คำสั่ง​แต่งตั้งคณะกรรมการ​ขับเคลื่อน​ไทยไปด้วยกัน​ระดับพื้นที่จังหวัด​ ๓​ จังหวัด​ฯ​ ซึ่งมีนายกรัฐมนตรี​เป็น​ประธาน​ รองนาย​กรัฐมนตรี​ และ​รัฐมนตรี​ทุกคนเป็นกรรมการ​ มีอำนาจหน้าที่ในการกำกับ​ ติดตาม​ เร่งรัด​ ช่วยเหลือ​เยียวยาและขับเคลื่อน​การแก้ไขปัญหา​ในระดับพื้นที่​ โดยให้มีการบูรณาการ​การทำงาน​ร่วมกัน​ของทุกภาค​ส่วน​ในพื้นที่แต่ละจังหวัด​เพื่อให้เกิดผลสัมฤทธิ์​อย่าง​เป็นรูปธรรมและรวดเร็ว​ทันเหตุการณ์​ตามหลักปรัชญา​เศรษฐกิจพอเพียง​ การดำเนิน​ชีวิต​วิถี​ใหม่​ (New​ Normal)​ และแนวคิดการขับเคลื่อน​ไทยไปด้วยกัน​ โดยรัฐ​มนตรีว่าการกระทรวง​ยุติธรรม​ นายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ ได้รับมอบหมาย​ให้​รับผิดชอบ​ในพื้นที่​ ๓​ จังหวัด​ ได้แก่​ จังหวัด​กำแพง​เพชร​ จังหวัด​ตาก​ และ​จังหวัด​สุโขทัย​นอกจากนี้​ ที่ประชุม​รับทราบ​กรอบแนวทางภาพรวมการขับเคลื่อน​ไทยไปด้วยกันในระดับพื้นที่​จังหวัด​กำแพง​เพชร​ จังหวัด​ตาก​ และ​จังหวัด​สุโขทัย​ และรับทราบกรอบทิศทาง​ในการขับ​เคลื่อน​ของจังหวัดในการช่วยเหลือประชาชน​ รวมทั้ง​ รับทราบแนวทางการแก้ไขปัญหา​ความยากจนของประชาชนในชนบท​
วันศุกร์ที่ 9 ตุลาคม 2563
ออมสิน ร่วมงาน “มหกรรมการเงินอุดรธานี ครั้งที่ 8” ชูสินเชื่อ GSB SMEs Startup No.1 ผ่อนล้านละ 1,700 บาท
เลขาธิการ ก.ล.ต. ร่วมเปิดบูธธนาคารออมสินภายในงานมหกรรมการเงินอุดรธานี ครั้งที่ 8 จัดขึ้นระหว่างวันที่ 9-11 ตุลาคม 2563 ณ อุดรธานีฮอลล์ ชั้น 4 เซ็นทรัลพลาซา อุดรธานี ซึ่งจัดบูธภายใต้แนวคิด “ธนาคารเพื่อสังคม”
นางพัชลีพร วรวิบูลย์สวัสดิ์ รองผู้อำนวยการธนาคารออมสิน ให้การต้อนรับ นางรื่นวดี สุวรรณมงคล เลขาธิการสำนักงานคณะกรรมการกำกับหลักทรัพย์และตลาดหลักทรัพย์ ประธานเปิดงานฯ นายนิติพัฒน์ ลีลาเลิศแล้ว รองผู้ว่าราชการจังหวัดอุดรธานี และ นายสันติ วิริยะรังสฤษฎ์ ประธานจัดงานมหกรรมการเงิน ให้เกียรติร่วมเปิดบูธธนาคารออมสินภายในงานมหกรรมการเงินอุดรธานี ครั้งที่ 8 จัดขึ้นระหว่างวันที่ 9-11 ตุลาคม 2563 ณ อุดรธานีฮอลล์ ชั้น 4 เซ็นทรัลพลาซา อุดรธานี ซึ่งจัดบูธภายใต้แนวคิด “ธนาคารเพื่อสังคม” ที่สะท้อนผ่านการให้บริการทางการเงินและกิจกรรมเพื่อดูแลสังคมของธนาคารออมสินมาอย่างต่อเนื่อง ได้แก่ บริการสินเชื่ออัตราดอกเบี้ยต่ำ ด้วยเงื่อนไขที่ผ่อนปรน ส่งเสริมกิจกรรมที่สร้างมูลค่าเพิ่มให้กับชุมชน สนับสนุนการประกอบอาชีพ และดูแลธุรกิจรายย่อยจนถึงระดับ SMEs ซึ่งปัจจุบันธนาคารฯ มุ่งให้ความช่วยเหลือผู้ได้รับผลกระทบจากการแพร่ระบาดโควิด-19
สำหรับในงานนี้ได้นำเสนอผลิตภัณฑ์ที่น่าสนใจ คือ สินเชื่อเพื่อธุรกิจ SMEs นำเสนอ สินเชื่อGSB SMEs Startup No.1 สำหรับธุรกิจใหม่ไม่เกิน 3 ปี หรือเปลี่ยนแปลงผลิตภัณฑ์ กระบวนการ หรือการตลาด มาแล้วไม่เกิน 3 ปี วัตถุประสงค์เพื่อเป็นทุนหมุนเวียนในกิจการ หรือลงทุนในสินทรัพย์ถาวร ให้กู้สูงสุด 10 ล้านบาท กรณีหลักทรัพย์ค้ำประกันมากกว่า 50% ดอกเบี้ยปีแรก 1.07% (ผ่อนล้านละ 1,700 บาทต่อเดือน) หลังจากนั้น คิดอัตราดอกเบี้ย MOR/MRR +1.50% (ปัจจุบันอัตราดอกเบี้ย MOR ของธนาคารฯ = 5.995% ต่อปี และ MRR = 6.245% ต่อปี) พร้อมกันนี้ นำเสนอ สินเชื่อเคหะ สำหรับผู้ที่ซื้อบ้านใหม่ หรือคอนโดมีเนียมใหม่ และทำประกันชีวิตเพื่อคุ้มครองสินเชื่อ อัตราดอกเบี้ยคงที่ 2.5% เป็นระยะเวลา 3 ปี ปีที่ 4 เป็นต้นไป คิดอัตราดอกเบี้ย MRR-1.50% ต่อปี พร้อมยกเว้นค่าบริการสินเชื่อและค่าจัดทำนิติกรรมสัญญา โดยลูกค้าต้องจัดทำนิติกรรมสัญญาให้แล้วเสร็จภายในวันที่ 30 ธันวาคม 2563
วันศุกร์ที่ 9 ตุลาคม 2563
ประชุมคณะอนุกรรมการศึกษาผลกระทบสิ่งแวดล้อมและด้านสังคมจากโครงการฝายร้อยเอ็ด โครงการฝายยโสธร-พนมไพร และโครงการฝายธาตุน้อย
กระทรวงเกษตรฯ จัดประชุมคณะอนุกรรมการศึกษาผลกระทบสิ่งแวดล้อมและด้านสังคมจากโครงการฝายร้อยเอ็ด โครงการฝายยโสธร-พนมไพร และโครงการฝายธาตุน้อย เพื่อหารือถึงแนวทางการช่วยเหลือเยียวยาและฟื้นฟูส่งเสริมอาชีพให้แก่ประชาชนผู้ได้รับผลกระทบ
นายประยูร อินสกุล ผู้ตรวจราชการกระทรวงเกษตรและสหกรณ์ รักษาราชการแทนรองปลัดกระทรวงเกษตรและสหกรณ์ เปิดเผยภายหลังการประชุมคณะอนุกรรมการศึกษาผลกระทบสิ่งแวดล้อมและด้านสังคมจากโครงการฝายร้อยเอ็ด โครงการฝายยโสธร-พนมไพร และโครงการฝายธาตุน้อย ณ กระทรวงเกษตรและสหกรณ์ ว่า ได้รับมอบหมายจากปลัดกระทรวงเกษตรและสหกรณ์ (ดร.ทองเปลว กองจันทร์) ให้เป็นประธานการประชุมคณะอนุกรรมการศึกษาผลกระทบสิ่งแวดล้อมและด้านสังคมจากโครงการฝายร้อยเอ็ด โครงการฝายยโสธร-พนมไพร และโครงการฝายธาตุน้อย เพื่อรับทราบและพิจารณาผลการศึกษาของมหาวิทยาลัยเกษตรศาสตร์ ในโครงการศึกษาวิเคราะห์ผลกระทบสิ่งแวดล้อมและสังคมภายหลังการก่อสร้างเขื่อนร้อยเอ็ด เขื่อนยโสธร-พนมไพร เขื่อนธาตุน้อย จังหวัดร้อยเอ็ด จังหวัดยโสธร และจังหวัดอุบลราชธานี รวมถึงการหารือถึงแนวทางการช่วยเหลือเยียวยาและฟื้นฟูส่งเสริมอาชีพให้แก่ประชาชนผู้ได้รับผลกระทบฯ โดยที่ประชุมมีมติให้รายงานผลการดำเนินงาน ตลอดจนปัญหาและอุปสรรค เพื่อเสนอคณะกรรมการแก้ไขปัญหาผลกระทบจากโครงการฝายร้อยเอ็ด โครงการฝายโสธร-พนมไพร และโครงการฝ่ายธาตุน้อย ประกอบการพิจารณาต่อไป
วันศุกร์ที่ 9 ตุลาคม 2563
รัฐบาลมอบของขวัญให้คนไทย ดูบอลระดับไทยลีกฟรีจนจบฤดูกาล กระตุ้นกีฬาฟุตบอลให้คึกคัก
รัฐบาลมอบของขวัญให้คนไทย ดูบอลระดับไทยลีกฟรีจนจบฤดูกาล กระตุ้นกีฬาฟุตบอลให้คึกคัก
วันนี้ (9 ตุลาคม 2563) เวลา 14.00 น. ณ ห้องคริสตัลฮอลล์ บี โรงแรมดิแอทธินี แบงค็อก กรุงเทพมหานคร นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วย พล.ต.อ.ดร.สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย ร่วมแถลงข่าวความร่วมมือโครงการ “รวมไทย SAVE บอลไทย 2020” หลังจากท่ีฟุตบอลไทยต้องหยุดแข่งขันเพราะพิษโควิด-19 ส่งผลให้วงการฟุตบอลไทยซบเซา รวมถึงนักเตะและผู้ประกอบธุรกิจกีฬาฟุตบอลขาดรายได้
รัฐมนตรีประจำสำนักนายกรัฐมนตรี กล่าวว่า ภาครัฐโดยการนำของ พลเอก ประยุทธ์ จันทร์โอชา นายกรัฐมนตรี ให้ความสำคัญและสนับสนุนกีฬาฟุตบอล และกีฬาทุกประเภทอย่างจริงจัง ความร่วมมือที่เกิดขึ้นในครั้งนี้ เป็นโอกาสดีที่คนไทยจะได้รับชมกีฬายอดนิยมจากช่องทีวีภาครัฐและเครือข่ายทีวีภาครัฐได้ฟรี ไม่มีค่าใช้จ่าย เป็นการแสดงให้เห็นถึงการประสานความร่วมมือระหว่างภาครัฐและเอกชน ที่ต้องการยกระดับฟุตบาลไทยให้เกิดความมั่นคง สร้างเงิน สร้างรายได้แก่ชุมชน รวมถึงเป็นการเปิดโอกาสให้แฟนบอลสามารถเข้าถึงกีฬาฟุตบอลได้อย่างใกล้ชิด
ด้าน พล.ต.อ.ดร.สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย เปิดเผยว่า จากสถานการณ์การแพร่ระบาดของไวรัสโควิด-19 ทำให้สมาคมกีฬาฟุตบอลแห่งประเทศไทย และบริษัท ไทยลีก มีความจำเป็นต้องเลื่อนโปรแกรมแข่งขันฟุตบอลไทยลีก แต่ที่ส่งผลกระทบต่อฟุตบอลไทยทั้งระบบ คือ การสิ้นสุดสัญญาลิขสิทธิ์การถ่ายทอดสดในเดือนตุลาคม 2563 ด้วยความร่วมมือของรัฐบาลโดยสำนักนายกรัฐมนตรี กรมประชาสัมพันธ์ รวมถึงเครือข่ายทีวีภาครัฐ ได้ยื่นมือเข้าช่วยเหลือ และสนับสนุนด้านลิขสิทธิ์การถ่ายทอดสดฟุตบอลไทยลีกตลอดฤดูกาลแข่งขัน 2563 โดยเริ่มตั้งแต่วันที่ 26 ตุลาคม 2563 เป็นต้นไป จะเป็นสิ่งสำคัญที่ช่วยให้วงการฟุตบอลสามารถก้าวต่อไปได้อย่างมั่นคง และจะทำให้บอลไทยกลับมาได้รับความนิยมอีกครั้ง
ในส่วนของ พลโท สรรเสริญ แก้วกำเนิด อธิบดีกรมประชาสัมพันธ์ กล่าวว่า กรมประชาสัมพันธ์ โดย NBT2HD มีความพร้อมในการถ่ายทอดสดฟุตบอลไทยลีก เนื่องจากมีสถานีโทรทัศน์อยู่ทั่วทุกภูมิภาคของประเทศ ทำให้สามารถครอบคลุมการถ่ายทอดสดในต่างจังหวัด ไม่ว่าจะเป็นทีมเหย้าหรือทีมเยือน และเชื่อมั่นว่าการถ่ายทอดสดการแข่งขันฟุตบอลครั้งนี้ จะทำให้คนไทยได้รับชมฟุตบอลอย่างมีอรรถรส ประกอบกับ เป็นเรื่องดีที่จะทำให้ประชาชนมารับชมช่อง NBT มากขึ้น โดยทาง NBT ได้เตรียมการผลิตรายการเพิ่มเติมที่เกี่ยวข้องกับฟุตบอล มีกูรูมาทำการวิเคราะห์ก่อนการแข่งขันในทุกสัปดาห์
----------------------------------
วันศุกร์ที่ 9 ตุลาคม 2563
รมช.ธรรมนัส มอบหนังสืออนุญาต ส.ป.ก. 4-01 ช่วยเหลือพี่น้องเกษตรกรลดความเหลื่อมล้ำทางสังคม
รมช.ธรรมนัส มอบหนังสืออนุญาต ส.ป.ก. 4-01 ช่วยเหลือพี่น้องเกษตรกรลดความเหลื่อมล้ำทางสังคม พัฒนาอาชีพเกษตรกรรม
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ พร้อมด้วย นางนฤมล ภิญโญสินวัฒน์ รัฐมนตรีช่วยว่าการกระทรวงแรงงานเปิดเผยภายหลัง ลงพื้นที่ตรวจราชการ และเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01) แก่เกษตรกร ณ หอประชุมโรงเรียนเดชอุดม อ.เดชอุดม จ.อุบลราชธานี ว่า กระทรวงเกษตรและสหกรณ์ โดย สำนักงานการปฏิรูปที่ดินเพื่อเกษตรกรรม (ส.ป.ก.) ว่า มีนโยบายที่จะกระจายการถือครองลดความเหลื่อมล้ำทางสังคม และการใช้ที่ดินให้เกิดประโยชน์สูงสุด โดยการจัดหาที่ดินและจัดที่ดินให้แก่เกษตรกรผู้ไร้ที่ดินทำกิน หรือมีที่ดินเล็กน้อยไม่เพียงพอต่อการครองชีพ และให้ความช่วยเหลือในการพัฒนาอาชีพเกษตรกรรม ปรับปรุงทรัพยากร และปัจจัยการผลิต ตลอดจนการผลิตและการจำหน่ายผลผลิตทางการเกษตรให้เกิดผลดียิ่งขึ้น
“วันนี้มีความยินดีเป็นอย่างยิ่ง ที่ได้มามอบหนังสืออนุญาตให้เข้าทำประโยชน์ในที่ดิน (ส.ป.ก.4-01) แก่พี่น้องเกษตรกร จำนวน 700 ราย 779 แปลง เนื้อที่ 4,043-1-21 ไร่ ทำให้เกษตรกรได้รับโอกาสและความเสมอภาคทาง ได้มีที่ทำกินอย่างถูกต้องตามกฎหมายในการประกอบอาชีพเกษตรกรรม อันจะทำให้เกษตรกรมีความเข้มแข็งและยั่งยืนในการประกอบอาชีพทางการเกษตร ก่อให้เกิดประโยชน์การใช้ที่ดินเพื่อเกษตรกรรมอย่างยั่งยืน รักษาที่ดินไว้เพื่อใช้ในการดำรงชีพและเป็นมรดกตกทอดสู่ลูกหลานต่อไป” ร้อยเอก ธรรมนัส กล่าว
ดร.วิณะโรจน์ ทรัพย์ส่งสุข เลขาธิการสำนักงานการปฏิรูปที่ดินเพื่อเกษตรกรรม(ส.ป.ก.) กล่าวเพิ่มเติมว่า ทางสำนักงานการปฏิรูปที่ดินจังหวัดอุบลราชธานี ได้ดำเนินการปฏิรูปที่ดินในพื้นที่เขตปฏิรูปที่ดินจังหวัดอุบลราชธานี เนื้อที่ประมาณ 2,478,061 ไร่ คลอบคลุมพื้นที่ทั่วทั้งจังหวัด จำนวน 24 อำเภอ จาก 25 อำเภอ โดยมีเกษตรกรได้รับการคัดเลือกเข้าทำประโยชน์และรับมอบเอกสารสิทธิ ส.ป.ก. 4-01 แล้ว จำนวน 137,095 ราย 164,816 แปลง เนื้อที่ประมาณ 1,609,871 ไร่ คงเหลือพื้นที่สามารถจัดได้อีก จำนวน 276,124 ไร่
ต่อมา ได้ไปเยี่ยมชมกิจกรรมในศูนย์เรียนรู้การเพิ่มการผลิตสินค้าเกษตรเครือข่าย (ศพก.เครือข่าย) ของนายพา สายสมบัติ ณ บ้านเลขที่ 117 หมู่ที่ 2 ต.นาจะหลวย อ.นาจะหลวย จ.อุบลราชธานี ซึ่งเดิมปลูกพืชเชิงเดี่ยว โดยทำนา และปลูกมันสำปะหลังเป็นหลัก แต่รายได้ก็ยังไม่เพียงพอ ในปี 2552 จึงได้ไปศึกษาดูงานด้านการทำเกษตรทฤษฎีใหม่ตามหลักปรัชญาเศรษฐกิจพอเพียง และได้ลงมือทำเกษตรแบบผสมผสานอย่างจริงจัง พัฒนาพื้นที่การเกษตรทั้งหมดเป็นไร่นาสวนผสมแบบครบวงจร ทั้งยังได้รางวัลแปลงไร่นาสวนผสมดีเด่น ประจำปี 2560 จ.อุบลราชธานี โดยภายในศูนย์ฯ แบ่งเป็นฐานเรียนรู้ต่าง ๆ ทั้งการทำปุ๋ยหมักชีวภาพ การเลี้ยงปลา การเลี้ยงเป็ด/ไก่ไข่ การเลี้ยงหนูพุก การทำถ่านชีวมวลคุณภาพสูงและผลิตน้ำส้มควันไม้ สร้างรายได้ให้แก่เกษตรกรได้อย่างยั่งยืน นอกจากนี้ยังเปิดให้บุคคลที่สนใจเข้ามาศึกษาเรียนรู้การทำเกษตรภายในแปลงอีกด้วย
กลุ่มโฆษกและวิเคราะห์ข่าว
กองเกษตรสารนิเทศ
สำนักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
วันศุกร์ที่ 9 ตุลาคม 2563
รมว.ยุติธรรม เปิดการอบรมหลักสูตร นบส.ปปส. รุ่นที่ ๒ เพื่อพัฒนาผู้บริหารให้เป็นผู้นำที่มีวิสัยทัศน์ ในการขับเคลื่อนยุทธศาสตร์ยาเสพติด
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการฝึกอบรมหลักสูตร นักบริหารยุทธศาสตร์การป้องกันและปราบปรามยาเสพติดระดับสูง (นบส.ปปส.) รุ่นที่ ๒
ในวันพฤหัสบดีที่ ๘ ตุลาคม ๒๕๖๓ เวลา ๐๙.๓๐ น.
ณ ห้องประชุม ดร.สมศักดิ์ และคุณหญิงปัทมา ลีสวัสดิ์ตระกูล ชั้น ๒ อาคารสยามบรมราชกุมารี
สถาบันบัณฑิตพัฒนบริหารศาสตร์
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการฝึกอบรมหลักสูตร
นักบริหารยุทธศาสตร์การป้องกันและปราบปรามยาเสพติดระดับสูง (นบส.ปปส.) รุ่นที่ ๒
โดยมีว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม
และนายนิยม เติมศรีสุข รองปลัดกระทรวงยุติธรรม เข้าร่วมฯ
หลักสูตรนี้มีวัตถุประสงค์เพื่อให้ผู้เข้ารับการอบรมได้แลกเปลี่ยนวิสัยทัศน์
ความคิดและประสบการณ์การบริหารงาน ตลอดจนเกิดการสร้างเครือข่าย
ประสานการทำงานร่วมกันอย่างมีเอกภาพ
ทั้งนี้ การอบรมได้รับความร่วมมือจากสถาบันบัณฑิตพัฒนบริหารศาสตร์ (นิด้า)
เป็นผู้ดูแลด้านเนื้อหา หลักสูตรมุ่งเน้นในเรื่องยาเสพติดและการบริหารจัดการองค์กรทั้งภาคทฤษฏี ภาคปฏิบัติ
ผู้เข้าร่วมอบรมฯ ประกอบด้วย ข้าราชการระดับสูงของหน่วยงานภาครัฐ ซึ่งเป็นข้าราชการพลเรือน ตุลาการ อัยการ ทหาร ตำรวจ
และผู้บริหารระดับสูงขององค์กรภาคธุรกิจเอกชน รวมทั้งสิ้น ๔๕ คน
โอกาสนี้ รัฐมนตรีว่าการกะทรวงยุติธรรม กล่าวใจความสำคัญตอนหนึ่งว่า
เนื่องจากปัญหายาเสพติดเป็นปัญหาที่รัฐบาลไทยและนานาประเทศทั่วโลก รวมถึงองค์การสหประชาชาติ
ได้ให้ความสำคัญเป็นอย่างมาก เป็นปัญหาของมวลมนุษยชาติที่ต้องได้รับการแก้ไขอย่างเร่งด่วน
เนื่องจากเป็นรากเหง้าของปัญหาทุกอย่างและยังเชื่อมต่อกับปัญหาอื่นอีกมากมาย
เช่น อาชญากรรมข้ามชาติ การสาธารณสุข การก่อการร้าย การคอร์รัปชั่น และเป็นภัยคุกคามด้านความมั่นคงของชาติ
ลดทอนศักยภาพของประเทศทั้งทางเศรษฐกิจและสังคมในภาพรวม ไม่เพียงแต่ในประเทศเท่านั้น
ทุกภูมิภาคทั่วโลกก็กำลังเผชิญกับปัญหานี้อยู่ รวมทั้งมีการผลิตและแพร่ระบาดเพิ่มสูงขึ้น
โดยเฉพาะอย่างยิ่งสารออกฤทธิ์ต่อจิตและประสาทชนิดใหม่ๆ หรือ NPS
และสืบเนื่องจากการประชุมสมัชชาสหประชาชาติสมัยพิเศษ ว่าด้วยปัญหายาเสพติดโลก ค.ศ. ๒๐๑๖
ชี้แนะการมองปัญหายาเสพติด และกำหนดแนวทางแก้ไขแนวใหม่แบบองค์รวมสำหรับประเทศสมาชิก
เพื่อนำไปประยุกต์ใช้อย่างเหมาะสมกับบริบทของแต่ละประเทศ
อีกทั้งทุกท่านถือเป็นกลไกสำคัญในการขับเคลื่อนนโยบายและยุทธศาสตร์
ของหน่วยงาน และภาคีเครือข่ายเพื่อให้เกิดผลสัมฤทธิ์สูงสุด
โดยสามารถนำความรู้และประสบการณ์ไปประยุกต์ใช้
ให้เกิดประโยชน์ต่อองค์กร เพื่อสร้างเครือข่ายการป้องกัน และแก้ไขปัญหายาเสพติด
เพื่อประโยชน์สุขของประชาชน และความมั่นคงของประเทศต่อไป
วันศุกร์ที่ 9 ตุลาคม 2563
1 ปี พัฒนาระบบสารสนเทศ อำนวยความสะดวกประชาชน
--
#ไทยคู่ฟ้าการพัฒนาระบบการให้บริการประชาชน เป็นนโยบายเร่งด่วนที่รัฐบาลให้ความสำคัญ โดยตลอดระยะเวลา 1 ปี ที่ผ่านมา ได้นำเทคโนโลยีดิจิทัลมาใช้ให้บริการประชาชน เช่น พัฒนาระบบร้องทุกข์ผู้บริโภคออนไลน์ /จัดทำฐานข้อมูลการถือครองที่ดินทั้งประเทศ /โปรแกรมคำนวณภาษีอากรและค่าธรรมเนียมผ่านเว็บไซต์ /รับชำระภาษีรถประจำปีผ่านโทรศัพท์เคลื่อนที่ /พัฒนาระบบและกลไกดูแลความมั่นคงปลอดภัยไซเบอร์ของหน่วยงานรัฐ /ยกเลิกการขอรับสำเนาเอกสารจากประชาชน นอกจากนี้ ยังพัฒนาการให้บริการสำหรับแรงงานและผู้ประกอบการผ่านระบบอิเล็กทรอนิกส์ ตรวจสอบยอดเงินสะสมกรณีชราภาพ เงินสมทบ การเบิกจ่ายสิทธิประโยชน์และเปลี่ยนสถานพยาบาลของผู้ประกันตน ที่มีผู้ใช้บริการแล้วกว่า 7,200,000 ราย
วันศุกร์ที่ 9 ตุลาคม 2563
นโยบายเร่งด่วน การรับฟังความคิดเห็นฯ เพื่อแก้ไขเพิ่มเติมรัฐธรรมนูญ 2560
วันศุกร์ที่ 9 ตุลาคม 2563
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนให้มีการศึกษา การรับฟังความคิดเห็นของประชาชนและการดำเนินการเพื่อแก้ไขเพิ่มเติมรัฐธรรมนูญ พุทธศักราช 2560 ตามนโยบายเร่งด่วนที่ได้ประกาศไว้ โดยตลอดระยะเวลา 1 ปี ที่ผ่านมา มีการดำเนินงานอย่างต่อเนื่องเป็นขั้นตอน และปัจจุบันอยู่ระหว่างการพิจารณาของรัฐสภา ซึ่งนายกรัฐมนตรียืนยันให้ความร่วมมือและสนับสนุนอย่างเต็มที่ และพร้อมหารือร่วมกับทุกภาคส่วนที่เกี่ยวข้อง นอกจากนี้ ยังเตรียมเปิดเวทีรับฟังความคิดเห็นและข้อเสนอแนะจากภาคประชาชนโดยเฉพาะเยาวชนคนรุ่นใหม่ ให้มีส่วนร่วมเพื่อศึกษาปัญหา หลักเกณฑ์ และแนวทางการแก้ไขเพิ่มเติมรัฐธรรมนูญ โดยมีเป้าหมายสำคัญ คือ ความมั่นคงยั่งยืนของการบริหารประเทศและช่วยวางอนาคตของประเทศไทยด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 9 ตุลาคม 2563
นายกฯ ย้ำความร่วมมือไทย-ภูฏาน สานต่อองค์ความรู้รอบด้าน ทั้งการเกษตร และสาธารณสุข
นายกฯ ย้ำความร่วมมือไทย-ภูฏาน สานต่อองค์ความรู้รอบด้าน ทั้งการเกษตร และสาธารณสุข
วันนี้ (วันศุกร์ที่ 9 ตุลาคม 2563) เวลา 14.00 น. ณ ห้องสีงาช้าง ตึกไทยคู่ฟ้า ทำเนียบรัฐบาล นายเชวัง โชเฟล ดอร์จี (H.E. Mr. Tshewang Chophel Dorji) เอกอัครราชทูตราชอาณาจักรภูฏานประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออำลาในโอกาสพ้นหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจำสำนักนายกรัฐมนตรี กล่าวสรุปสาระสำคัญ ดังนี้
นายกรัฐมนตรีกล่าวขอบคุณเอกอัครราชทูตฯ ที่ได้ปฏิบัติหน้าที่ด้วยความมุ่งมั่นตลอดระยะเวลา 4 ปีที่ประจำการในประเทศไทย มีบทบาทสำคัญในการเสริมสร้างความสัมพันธ์และความร่วมมือที่ใกล้ชิดขึ้นในทุกระดับ ทั้งความใกล้ชิดระหว่างราชวงศ์ของทั้งสองประเทศ และความร่วมมือทางวิชาการ อาทิ ด้านการเกษตร การแพทย์ การสาธารณสุข และการพัฒนาทรัพยากรมนุษย์ พร้อมกันนี้นายกรัฐมนตรีได้ฝากคำถวายพระพรชัยมงคลและน้อมรำลึกถึงพระมหากรุณาธิคุณของสมเด็จพระราชาธิบดีจิกมี เคเซอร์ นัมเกล วังชุก โดยเชื่อมั่นว่าความปรารถนาดีจากพระราชวงศ์ รัฐบาล และประชาชนของทั้งสองประเทศจะช่วยให้ความสัมพันธ์พัฒนาต่อไปอย่างมั่นคงและแข็งแกร่งยิ่งขึ้นต่อไป
เอกอัครราชทูตฯ กล่าวขอบคุณรัฐบาลไทยที่ให้ความร่วมมือและอำนวยความสะดวกแก่ภูฏานเสมอมา โดยเชื่อมั่นว่ามิตรภาพที่มีระหว่างสองประเทศจะดำเนินต่อไปอย่างแข็งขันและมีศักยภาพ พร้อมขอบคุณนายกรัฐมนตรีเมื่อครั้งที่ได้เดินทางเยือนภูฏานอย่างเป็นทางการ ได้ให้คำแนะนำด้านการพัฒนาการตลาดสินค้าเกษตรแก่ภูฏานทำให้ปัจจุบันได้พัฒนาเห็นผลสำเร็จ ถือเป็นส่วนสำคัญอย่างยิ่งในการช่วยพัฒนาเศรษฐกิจและสังคมของภูฏาน รวมทั้งยินดีกับความสำเร็จของรัฐบาลไทยในการกำหนดมาตรการจัดการกับโควิด-19 ได้อย่างมีประสิทธิภาพ ซึ่งเป็นผลมาจากนโยบาย การบริหารจัดการ และการให้ความร่วมมือเป็นอย่างดีของประชาชนชาวไทย
ในการนี้ ทั้งสองฝ่ายเห็นพ้องที่จะสานต่อความร่วมมืออย่างรอบด้าน ทั้งในระดับรัฐบาล ภาคเอกชน และประชาชน โดยเฉพาะความช่วยเหลือเพื่อการพัฒนา ส่งเสริมและแลกเปลี่ยนองค์ความรู้ระหว่างกัน ซี่งนายกรัฐมนตรียินดีต่อความสำเร็จของโครงการพัฒนาผลิตภัณฑ์สินค้าเกษตร หนึ่งตำบลหนึ่งผลิตภัณฑ์ OGOP (The One Gewog One Product) ของภูฏานที่ไทยเป็นต้นแบบในการริเริ่มโครงการ โดยเชื่อว่าโครงการดังกล่าวจะช่วยเพิ่มมูลค่าให้กับสินค้าเกษตร และพัฒนาคุณภาพผลิตภัณฑ์ให้ได้มาตรฐาน ตลอดจนไทยพร้อมแลกเปลี่ยนประสบการณ์เพื่อต่อยอดและสนับสนุนสินค้าเกษตร เช่น การส่งออกสินค้าเกษตรผ่านระบบ e-commerce อีกทั้งจะร่วมกันเร่งดำเนินโครงการจัดตั้งศูนย์ หู คอ จมูก (Ear Nose Throat-ENT) ในพื้นที่ศูนย์รักษาตาของโรงพยาบาลประจำกรุงทิมพู (Jigme Dorji Wangchuck National Referral Hospital-JDWNRH) ต่อไป
วันศุกร์ที่ 9 ตุลาคม 2563
กรมศุลกากรจัดพิธีบำเพ็ญกุศลและกิจกรรมน้อมรำลึก เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
กรมศุลกากรจัดพิธีบำเพ็ญกุศลและกิจกรรมน้อมรำลึกเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยจัดพิธีทำบุญตักบาตร พระสงฆ์ และกิจกรรมเพื่อสังคม (CSR) โดยมีอธิบดีกรมศุลกากร เป็นประธานในพิธี
วันนี้ (9 ตุลาคม 2563) กรมศุลกากรจัดพิธีบำเพ็ญกุศลและกิจกรรมน้อมรำลึกเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยจัดพิธีทำบุญตักบาตร พระสงฆ์ และกิจกรรมเพื่อสังคม (CSR) โดยมีนายพชร อนันตศิลป์ อธิบดีกรมศุลกากร เป็นประธานในพิธี ณ ห้องโถงอาคาร 1 กรมศุลกากร
นายพชร อนันตศิลป์ อธิบดีกรมศุลกากร กล่าวว่า เนื่องในโอกาสวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อเป็นการร่วมแสดงความจงรักภักดีและน้อมรำลึกถึงพระมหากรุณาธิคุณที่หาที่สุดมิได้ กรมศุลกากรได้จัดพิธีบำเพ็ญกุศลโดยนิมนต์พระสงฆ์ 10 รูป จากวัดอัมพวัน ทำพิธีเจริญพระพุทธมนต์และรับบิณฑบาตจากผู้บริหารและเจ้าหน้าที่กรมศุลกากร
นอกจากนี้ยังจัดกิจกรรมเพื่อสังคม (CSR) “ศุลกากร สานสุข สู่ชุมชน” โดยมอบอุปกรณ์สำหรับป้องกันการแพร่ระบาด ของโรคติดเชื้อไวรัสโคโรนา 2019 (COVID-19) ดังนี้ เจลแอลกอฮอล์จำนวน 240 ขวด ถุงมือยาง จำนวน 50,000 ชิ้น และเครื่องวัดอุณหภูมิร่างกาย จำนวน 10 เครื่อง ให้แก่ ศูนย์บริการสาธารณสุข 41 คลองเตย เพื่อใช้ประโยชน์ในการบริการด้านสาธารณสุขแก่สมาชิกชุมชนในเขตคลองเตย พร้อมมอบหน้ากากอนามัยและหน้ากากผ้าสำหรับเด็ก รวม 4,000 ชิ้น เจลแอลกอฮอล์ รวม 240 ขวด ถุงมือยาง รวม 40,000 ชิ้น เครื่องวัดอุณหภูมิร่างกาย รวมทั้งสิ้น 20 เครื่อง ให้แก่ โรงเรียนในสังกัดกรุงเทพมหานครเขตคลองเตย จำนวน 4 โรงเรียน ได้แก่ โรงเรียนชุมชนหมู่บ้านพัฒนา โรงเรียนวัดคลองเตย โรงเรียนวัดสะพาน และโรงเรียนศูนย์รวมน้ำใจ
วันศุกร์ที่ 9 ตุลาคม 2563
ศบค.มท. สั่งการผู้ว่าฯ จังหวัดชายแดนประเทศมาเลเซียเพิ่มความเข้มงวดบริเวณจุดผ่านแดน พร้อมเน้นย้ำมาตรการป้องกันโรคสำหรับการจัดกิจกรรมด้านวัฒนธรรม
ศบค.มท. สั่งการผู้ว่าฯ จังหวัดชายแดนประเทศมาเลเซียเพิ่มความเข้มงวดบริเวณจุดผ่านแดน พร้อมเน้นย้ำมาตรการป้องกันโรคสำหรับการจัดกิจกรรมด้านวัฒนธรรม
วันนี้ (9 ต.ค. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า ในการประชุมศูนย์ปฏิบัติการศูนย์บริหารสถานการณ์โควิด-19 (ศปก.ศบค.) เมื่อวันที่ 7 ต.ค. 63 ได้รับทราบปัญหาการแพร่ระบาดของโรคติดเชื้อไวรัสโคโรนา 2019 เป็นจำนวนมากในประเทศมาเลเซีย ซึ่งมีการตรวจพบผู้ติดเชื้อรายใหม่จากผู้อยู่อาศัยในประเทศและผู้ที่เดินทางกลับจากต่างประเทศเพิ่มสูงขึ้น รวมทั้งรับทราบปัญหากรณีการจัดแข่งขันกีฬาประเพณีเรือยาว ซึ่งมีการจัดการแข่งขันในหลายจังหวัดที่มีการละเลยการปฏิบัติตามมาตรการป้องกันโรคตามที่ทางราชการกำหนด จึงได้มอบหมายให้กระทรวงมหาดไทย กำชับจังหวัดและหน่วยงานที่เกี่ยวข้องเฝ้าระวัง ป้องกันและสกัดกั้นตามแนวทางปฏิบัติอย่างเคร่งครัด
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดดำเนินการ ดังนี้ 1) ให้ผู้ว่าราชการจังหวัดชายแดนด้านประเทศมาเลเซีย (นราธิวาส ยะลา สตูล สงขลา) เน้นย้ำหน่วยงานที่เกี่ยวข้องดำเนินการตามมาตรการและแนวทางปฏิบัติของการป้องกันโรคสำหรับผู้เดินทางเข้ามาในราชอาณาจักรการเดินทางเข้ามาในประเทศผ่านจุดผ่านแดนในพื้นที่รับผิดชอบโดยเคร่งครัด รวมทั้งเพิ่มความเข้มงวด เฝ้าระวัง ป้องกัน มิให้มีการลักลอบเดินทางเข้าประเทศของคนไทยและบุคคลจากประเทศเพื่อนบ้านอย่างผิดกฎหมายผ่านช่องทางธรรมชาติบริเวณชายแดน หากพบกรณีดังกล่าวให้ดำเนินการตามระเบียบ กฎหมายที่เกี่ยวข้องและมาตรการป้องกันโรคที่กระทรวงสาธารณสุขกำหนด และ 2) สำหรับการจัดแข่งขันกีฬาประเพณีเรือยาว หรือกิจกรรมทางวัฒนธรรม ประเพณีท้องถิ่น เทศกาลสำคัญที่มีการรวมตัวของคนจำนวนมาก/แออัด เช่น เทศกาลกินเจ และประเพณีลอยกระทง เป็นต้น ให้ผู้ว่าราชการจังหวัดทุกจังหวัดกำชับและเน้นย้ำหน่วยงานที่เกี่ยวข้องให้ความสำคัญกับการปฏิบัติตามมาตรการป้องกันโรคที่กระทรวงสาธารณสุขกำหนดอย่างเคร่งครัด
วันศุกร์ที่ 9 ตุลาคม 2563
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 1 - 8 ตุลาคม 2563
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 1 - 8 ตุลาคม 2563 พบการกระทำผิด จำนวน 608 คดี คิดเป็นเงินค่าปรับ 13.18 ล้านบาท
นายณัฐกร อุเทนสุต ผู้อำนวยการสำนักแผนภาษี รักษาการในตำแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 1 - 8 ตุลาคม 2563) พบว่ามีการกระทำผิด จำนวน 608 คดี คิดเป็นเงินค่าปรับ 13.18 ล้านบาท โดยแยกเป็น สุรา จำนวน 353 คดี ค่าปรับ 3.62 ล้านบาท ยาสูบ จำนวน 190 คดี ค่าปรับ 5.98 ล้านบาท ไพ่ จำนวน 15 คดี ค่าปรับ 0.12 ล้านบาท น้ำมันและผลิตภัณฑ์น้ำมัน จำนวน 7 คดี ค่าปรับ 0.14 ล้านบาท น้ำหอม 2 คดี ค่าปรับ 0.01 ล้านบาท รถจักรยานยนต์ จำนวน 23 คดี ค่าปรับ 0.57 ล้านบาท และสินค้าอื่น ๆ จำนวน 18 คดี ค่าปรับ 2.74 ล้านบาท โดยมีของกลางแยกเป็นน้ำสุรา จำนวน 3,168.495 ลิตร ยาสูบ จำนวน 14,448 ซอง ไพ่ จำนวน 628 สำรับ น้ำมันและผลิตภัณฑ์น้ำมัน จำนวน 3,325.000 ลิตร น้ำหอม จำนวน 1,309 ขวด รถจักรยานยนต์ จำนวน 23 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 9 ตุลาคม 2563
ไทย-เกาหลีเหนือ ยินดีต่อความสัมพันธ์ฉันท์มิตรที่มีมาอย่างยาวนาน และพร้อมสานต่อความสัมพันธ์ต่อไป
ไทย-เกาหลีเหนือ ยินดีต่อความสัมพันธ์ฉันท์มิตรที่มีมาอย่างยาวนาน และพร้อมสานต่อความสัมพันธ์ต่อไป
วันนี้ (วันศุกร์ที่ 9 ตุลาคม 2563) เวลา 10.00 น. ณ ห้องรับรอง 1 ตึกบัญชาการ 1 ทำเนียบรัฐบาล นายคิม เช พง (H.E. Mr. Kim Je Bong) เอกอัครราชทูตสาธารณรัฐประชาธิปไตยประชาชนเกาหลี (เกาหลีเหนือ) ประจำประเทศไทย เข้าเยี่ยมคารวะ นายอนุชา นาคาศัย รัฐมนตรีประจำสำนักนายกรัฐมนตรี เนื่องในโอกาสเข้ารับหน้าที่ สรุปสาระสำคัญการหารือ ดังนี้
รัฐมนตรีประจำสำนักนายกรัฐมนตรีกล่าวต้อนรับเอกอัครราชทูตสาธารณรัฐประชาธิปไตยประชาชนเกาหลีประจำประเทศไทย ยินดีที่ไทยกับเกาหลีเหนือมีความสัมพันธ์เป็นมิตรประเทศที่ดีต่อกันมาอย่างยาวนาน ยืนยันรัฐบาลไทยพร้อมทำงานร่วมกับเอกอัครราชทูตฯ อย่างต่อเนื่องต่อไป เพื่อส่งเสริมความสัมพันธ์ระหว่างไทยกับเกาหลีเหนือ ในสาขาที่เป็นประโยชน์ร่วมกัน ทั้งนี้ รัฐมนตรีประจำสำนักนายกรัฐมนตรีชื่นชมเกาหลีเหนือที่ได้จัดการกับภัยธรรมชาติพายุไต้ฝุ่นในประเทศเกาหลีเหนือได้อย่างเรียบร้อย
เอกอัครราชทูตฯ ขอบคุณรัฐมนตรีประจำสำนักนายกรัฐมนตรีที่สละเวลาให้เข้าพบในวันนี้ พร้อมทั้งแสดงความยินดีในโอกาสเข้ารับตำแหน่งรัฐมนตรีประจำสำนักนายกรัฐมนตรี ชื่นชมความสัมพันธ์ระหว่างไทยกับเกาหลีเหนือที่มีความเป็นมิตรที่ดีแก่กันมาตลอดระยะเวลา 45 ปีของการสถาปนาความสัมพันธ์ทางการทูต ยืนยันพร้อมทำงานเพื่อขับเคลื่อนความสัมพันธ์ระหว่างกันให้แน่นแฟ้นยิ่งขึ้น
โอกาสนี้ ทั้งสองฝ่ายได้แลกเปลี่ยนความคิดเห็นในประเด็นเกี่ยวกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยเอกอัครราชทูตฯ ชื่นชมรัฐบาลไทยที่ทำงานอย่างหนักเพื่อควบคุมการแพร่ระบาดของไวรัสโควิด-19 ด้านรัฐมนตรีประจำสำนักนายกรัฐมนตรีเห็นว่าสถานการณ์โควิด-19 เป็นวิกฤตการณ์ระดับโลกที่หลายประเทศกำลังเผชิญอยู่ ประเทศไทยโชคดีที่รัฐบาลดำเนินมาตรการอย่างมีประสิทธิภาพ ควบคุมการแพร่ระบาดได้อย่างรวดเร็ว ทำให้ไทยไม่พบผู้ติดเชื้อภายในประเทศมาเป็นระยะเวลานาน เป็นที่ชื่นชมจากต่างชาติ พร้อมทั้งอวยพรเกาหลีเหนือให้ควบคุมสถานการณ์การแพร่ระบาดดูแลประชาชนให้ปลอดภัย
วันศุกร์ที่ 9 ตุลาคม 2563
สถานกักกันตัวทางเลือกหรือ ALSQ อยู่ในพื้นที่ใดบ้าง ??
สถานกักกันตัวทางเลือกอยู่ในพื้นที่ใดบ้าง ??
Q : สถานกักกันตัวทางเลือกหรือ ALSQ อยู่ในพื้นที่ใดบ้าง ??
A : - จังหวัดชลบุรี
- จังหวัดบุรีรัมย์
- จังหวัดภูเก็ต